armvectores/hy_wikipedia_2023 huggingface dataset:
Բեթմենխեն

Բեթմենխեն գերմ.՝ Bethmännchen), տիպիկ թխվածքաբլիթ Ֆրանկֆուրտում։ Բեթմենխենները թխվում են մարցիպանային զանգվածից նուշի, շաքարի փոշու և վարդի ջրի հիմքով։ Գնդակի տեսքով են, կեսը պատված ձվի դեղնուցով, մյուս կեսը նուշով։ Թխվածքաբլիթը անվանվել է Ֆրանկֆուրտյան Բետմանով ընտանիքի պատվին և հիմա օգտագործվում է որպես ամանորյա թխվածքաբլիթ։ Ըստ լեգենդի՝ բեթմենխենները հորինել է Փարիզյան հրուշակագործ Ժան Ժակ Գոտենյեն 1838 թվականին։


== Ծանոթագրություններ ==
Աշխարհի երկրներն ըստ բնակչության խտության

Սա երկրների ցանկ է ըստ բնակչության խտության, քառակուսի կիլոմետր տարածքի վրա բնակեցմամբ։ Ցանկը ներառում է անկախ պետություններ և ինքնակառավարվող անկախ տարածքներ ըստ ISO չափանիշերի՝ ISO 3166-1։
Ցանկը ներառում է նաև չճանաչված, բայց փաստացի անկախ երկրներ։ Աղյուսակի թվերը ներառում են այդ թվում նաև ջրային տարածքները (լճեր, ջրամբարներ, գետեր)։
Տվյալները, վերցված են ՄԱԿ Աշխարհի Առաջընթացի զեկույցից։


== Ցանկ ==


== Տես նաև ==
Աշխարհի երկրներն ըստ ազգաբնակչության
Աշխարհի երկրներն ըստ տարածքի


== Ծանոթագրություններ ==
Հսկաների դամբարան

Հսկաների դամբարանի անվանումը տրվել է տեղաբնիկների և հնէաբանների կողմից։ Սարդինյան մեգալիթյան պատկերասրահային դամբարանը կառուցվել է Բրոնզե դարի ընթացքում՝ Նուրագիկ քաղաքակրթության շնորհիվ։ Դրանք կարող են գտնվել Սարդինիայում, 3 հազար՝ արդեն իսկ հայտնաբերվածների հետ միասին։
Քարե բուրգը հաստատված է մի քանի՝ բաժակի տեսք ունեցող մուտքերի նմուշների հետ, որոնք նման են Իռլանդիայի դատական բրգաձև գերեզմաններին։


== Տեսակներ ==
Գոյություն ունեն հսկա դամբարանների երկու հիմնական տեսակներ։ Այսպես կոչված «սալիկային տեսակը»՝ չկտրված սալիկները, թաղված են հողի տակ և դասավորված են կողք կողքի։ Հենց այնտեղ էլ գտնվում է քարե արձանագրություններ պարունակող մի սալիկ, որը ամենամեծն է (4 մետր բարձրությամբ) և ունի մի փորվածք՝ նախատեսված մուտքի համար։ Դամբարաններն ունեն ուղղանկյունաձև հատակագիծ։ Դամբարանատունն առհասարակ 5-15 մետր երկարություն ունի և 1-2 մետր բարձրություն։ Կառույցն իրականում ծածկված է եղել թումբով՝ շրջված նավի նմանությամբ։ Մուտքի մոտ է գտնվում մի կոթող, որը խորհրդանշում է մահվանը հետևող աստվածներին և նախահայրերին։
Հսկաների դամբարանների ավելի պարզունակ սալիկների տեսակներում, կենտրոնական սալիկը անփոփոխ է բացի մուտքից, որը փորված է դրա շուրջ կամ էլ մուտքի կողմում գտնվում է անմշակ կրոմլեխանման սալիկ՝ մուտքի կաղափարն ունեցող 3 չկտրված քարերի դասավորությամբ։
Գերեզմանների այպես կոչված բեկորային տեսակը պատրաստված է ուղղանկյունաձև կտրտված բեկորներից։
Կան նաև այլ կառույցներ՝ Մալթայի կղզում և Միացյալ թագավորություն գտնվող հսկաների դամբարանների նման։


== Պատկերասրահ ==
Giant's tomb at sa Ena 'e Thomes, Dorgali
Դանիել Ֆարենհայտ

Դանիել Գաբրիել Ֆարենհայտ (Ֆարենհեյտ, գերմ.՝ Daniel Gabriel Fahrenheit), մայիսի 24, 1686(1686-05-24)[…], Գդանսկ, Pomeranian Voivodeship, Մեծլեհական պրովինցիա, Լեհական թագավորության թագ, Ռեչ Պոսպոլիտա - սեպտեմբերի 16, 1736(1736-09-16)[…], Հաագա, Հաագա, Միացյալ պրովինցիաների հանրապետություն), ջերմաստիճանային սանդղակներից մեկի՝ Ֆարենհայտի սանդղակի հեղինակն է։
Դանիել Ֆարենհայտը 1707 թվականից ճանապարհորդել է և ձեռք բերել գործիքներ պատրաստող վարպետի մասնագիտություն։ 1717 թվականից նա ապրել է Ամստերդամում, որտեղ կազմակերպել է մեխանիկական արհեստանոց և հռչակվել որպես ֆիզիկական գործիքներ ու սարքեր պատրաստող վարպետ։ 1724 թվականին ընտրվել է Լոնդոնի թագավորական ընկերության անդամ։
Ֆարենհայտն առաջարկել է ջերմաստիճանային սանդղակ, որում սառույցի հալման և ջրի եռման կետերի միջակայքը բաժանված է 180 հավասար մասերի՝ Ֆարենհայտի աստիճանների (°F), ընդ որում՝ սառույցի հալման կետին վերագրված է 32 °F, իսկ ջրի եռման կետին՝ 212 °F արժեքները։ Այս ջերմաստիճանային ցուցնակը կիրառվում է հիմնականում անգլախոս երկրներում (հատկապես՝ ԱՄՆ-ում), սակայն աստիճանաբար տեղը զիջել է Ցելսիուսի սանդղակին (C)։
Ֆարենհայտն ուսումնասիրել է նաև ջրի գերսառեցման երևույթը, հեղուկի եռման ջերմաստիճանի կախումը ճնշումից ու նրա մեջ լուծված աղերի պարունակությունից։ Նա կատարելագործել է հեղուկների կշռային խտաչափը, մշակել տաք և սառը ջրերի խառնուրդի ջերմաստիճանը որոշելու եղանակ։ 1709 թվականին նա պատրաստել է սպիրտային, 1714 թվականին՝ սնդիկային ջերմաչափ։
Ըստ Ֆարենհայտի ցուցնակի՝ առողջ մարդու ջերմաստիճանը 97,88 °F է (36,6 °C)։
Ֆարենհայտի և Ցելսիուսի ջերմաստիճանները միմյանց հետ կապված են հետևյալ կերպ.
[°C] = 5/9 ([°F]-32)


== Հղումներ ==
Senese, Fred (2005)։ «Why isn't 0°F the lowest possible temperature for a salt/ice/water mixture?» 
Farenheit's papers in the Royal Society Publishing (Լատիներեն)


== Ծանոթագրություններ ==
Ալեքսանդր Դեբլեր

Ալեքսանդր Դեբլեր (ռուս.՝ Александр Адольфович Деблер, նոյեմբերի 17, 1908(1908-11-17), Խարկով, Ռուսական կայսրություն - նոյեմբերի 28, 1981(1981-11-28), Լենինգրադ, ՌԽՖՍՀ, ԽՍՀՄ), խորհրդային գեղանկարիչ, գծանկարիչ և մանկավարժ, Լենինգրադի նկարիչների միության անդամ։ 


== Կենսագրություն ==
Ծնվել է Խարկովում։ 1926 թվականին ավարտել է Օմսկի մանկավարժական տեխնիկումը։ 1929 թվականին ընդունվել է Լենինգրադի Վխուտեմասի գեղանկարչական ֆակուլտետ։ Սովորել է Սեմյոն Աբուգովի, Ալեքսանդր Սավինովի և Կուզմա Պետրով-Վոդկինի մոտ։ 1937 թվականին ավարտել է ինստիտուտը Ալեքսանդր Սավինովի արվեստանոցում` գեղանկարչի կոչումով։ Դիպլոմային աշխատանքը եղել է «Ձկնորսների լողը» նկարը։ 1937 թվականից մասնակցել է ցուցահանդեսների։ Նկարել է դիմանկարներ, բնանկարներ և ժանրային նկարներ։ 40 տարի դասավանդել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում, ունեցել է պրոֆեսորի կոչում, 1957 թվականից եղել է գեղանկարչական ֆակուլտետի դեկանը։ Ամուսնացած է եղել նկարչուհի Լիդիա Շարլեման-Նովոսադի (1915-1963 թվական) հետ։ 
Մահացել է 1981 թվականի նոյեմբերի 28-ին, Լենինգրադում, 74 տարեկան հասակում։ 
Ալեքսանդր Դեբլերի ստեղծագործությունները պահվում են Ռուսական պետական թանգարանում, Ռուսաստանի և արտերկրի թանգարաններում և մասնավոր հավաքածուներում։ 


== Աշակերտներ ==
Իրինա Բալդինա
Իգոր Վեսյոլկին
Իրինա Գետմանսկայա
Ալեքսեյ Երյոմին
Նիկոլայ Պոզդնեև
Վլադիմիր Սակսոն
Լեոնիդ Ֆոկին
Ալեքսանդր Պրյադիխին


== Տես նաև ==
Սանկտ Պետերբուրգի նկարիչների միություն


== Ծանոթագրություններ ==


== Աղբյուրներ ==
Александр Иванович Савинов. Письма. Документы. Воспоминания. Л., Художник РСФСР, 1983. С.7, 79, 87, 284, 294, 296.
Иванов С. Неизвестный соцреализм. Ленинградская школа. СПб., НП-Принт, 2007. С.13, 356, 359.
Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005. СПб., Первоцвет, 2007. С.44.
Государственный Русский музей. Живопись. Первая половина XX века. Каталог. Г—И. Т.9.. СПб., Palace Edition, 2000. С.64.
Կարեն Ավետիսյան (ազատամարտիկ)

Վիքիպեդիայում կան հոդվածներ  Ավետիսյան ազգանունով այլ մարդկանց մասին:Կարեն Դիմիտրիի Ավետիսյան, (ապրիլի 2, 1967, Մաճկալաշեն, Մարտունու շրջան - ապրիլի 14, 1994, Մաճկալաշեն, Սիփան տեղամասում), հայ ազատամարտիկ։


== Կենսագրություն ==
1986-1988 թվականներին ծառայել է ԽՍՀՄ Զինված ուժերում։ 1986 թվականին ավարտել է Ստեփանակերտի գյուղատնտեսական տեխնիկումը։ 1989-1994 թվականներին կամավորական ջոկատի, Մարտունու ՊՇ ստորաբաժանումների կազմերում մասնակցել է Մաճկալաշենի և շրջանի մյուս գյուղերի՝ Դիվանլարի, Ղաջարի, Եղլավենդի, Աղդամի, Ֆիզուլիի, Մարտակերտի ազատագրական մարտերին։
Հետմահու պարգևատրվել է Արցախի Հանրապետության «Մարտական խաչ» 1-ին աստիճանի շքանշանով։ Թաղված է Մաճկալաշենում։


== Ծանոթագրություններ ==
Հենրիկ Մալյանի անվան թատրոն

Հենրիկ Մալյանի անվան թատրոն, Հենրիկ Մալյանի անվան կինոդերասանի, հիմնադրվել է 1980 թվականին, Երևանում։


== Պատմություն ==
Թատրոնի հիմնադիրն ու առաջին գեղարվեստական ղեկավարը եղել է Հենրիկ Մալյանը։ Առաջինը բեմականացվել է «Իմ հայրենիքի խրատական հեքիաթները», որի ռեժիսորը Մալյանն էր։ 1988 թվականից թատրոնը կրում է Հենրիկ Մալյանի անունը։ Թատերախումբը հյուրախաղերով հանդես է եկել Հայաստանի գրեթե բոլոր մարզերում, բարեգործական բազմաթիվ ներկայացումներ է խաղացել Երևանում, Գյումրիում, Արցախում, Ադլերում, Փարիզում, հյուրախաղերով հանդես է եկել Լատվիայում, Էստոնիայում, Ադրբեջանում, Բուլղարիայում, Սիրիայում, Լիբանանում, Ֆրանսիայում, Կանադայում։ Թատրոնը մասնակցել է մի շարք միջազգային թատերական փառատոների.
Թատրոնը ներկայումս ղեկավարում է Մալյանի դուստրը՝ Նարինե Մալյանը։


== Դերասաններ ==
Մովսես Ստեփանյան
Լիզա Ազիզյան
Վարդուհի Ռուշանյան
Արա Սարգսյան
Գեորգի Հովակիմյան
Լևոն Մելոյան
Լևոն Ղազարյան
Սամվել Թոփալյան
Քրիստինա Հովակիմյան
Աստղիկ Աբաջյան
Կարինե Ոսկանյան


== Մրցանակներ ==
Թատրոնը մասնակցել է միջազգային փառատոների, արժանացել է 8 ոսկե մեդալի և 5 «Արտավազդ» մրցանակի։


== Հասցե ==
Հենրիկ Մալյանի անվան թատրոնը գտնվում է Երևանի կենտրոնում, Վարդանանց փողոցի 18 շենքում։


== Արտաքին հղումներ ==
Հենրիկ Մալյանի անվան թատրոն
Մանգակա

Մանգակա  (ճապ.՝ 漫画家, ), ճապոնական բառ, որը նշանակում է մարդ, ով նկարում է կոմիքսներ։ Ճապոնիայից դուրս այս բառը սովորաբար օգտագործվում է «մանգայի նկարիչ» իմաստով։ Շատ հաճախ մանգական նաև սցենարի հեղինակն է, սակայն բավականին հաճախ սցենարիստը առանձին մարդ է լինում, որը կոչվում է «գենսակուշա» (ճապ.՝ 原作者) : Մանգական ինքնուրույն մշակում է կերպարների դիզայնը (հազվադեպ բացառություններով), և հաճախ մոտավորապես նախանշում է ապագա ստեղծագործության սյուժեն (նույնիսկ եթե սցենարի հեղինակը ինքը չէ)։ 2006 թվականի տվյալներով Ճապոնիայում մանգայի շուրջ աշխատել է մոտ 3000 պրոֆեսիոնալ մասնագետ։ 
Անմիջականորեն մանգայի վրա աշխատելիս մանգական որոշում է էջի շրջանակների քանակը և գտնվելու վայրը, գծագրում է շրջակա միջավայրի հիմնական ուրվագծերը ու կարևոր մանրամասները, մինչդեռ նրա օգնականներից մեկը կամ մի քանիսը կատարում են կոպիտ աշխատանք, ինչպիսիք են թանաքով ուրվագծերով, սքրինշոթերի կիրառում, ֆոների նկարազարդում, նշանակալի կադրեր և այլն։ Այսպիսի թիմային աշխատանք է ստեղծվել նաև Օսամու Տեձուկայի կողմից։
Մանգակայի աշխատանքային ռեժիմը չափազանց խիտ է, ամեն շաբաթ նա պարտավոր է մանգան հրապարակող ամսագրին հանձնել իր ստեղծագործություններից (20-30 էջ)։ Օրինակ` Բլիչի հեղինակ Տայտո Կուբոն ասել է` «Եթե ես ուզում եմ ավելի շատ ուշադրություն դարձնել որոշակի դեպքի վրա, որը ես կարևոր եմ համարում, ես այդ հնարավորությունը չունեմ` ժամանակի պակասի պատճառով»։ Մանգական իր ամբողջ ժամանակի մեծ մասը տրամադրում է մանգայի վրա աշխատելուն։ Մանգակա Դայսուկե Մորիյաման, ներկա գտնվելով Anime Boston 2005 փառատոնին, այն հարցին, թե ինչ նախասիրություններ ունի, պատասխանել է, որ սիրում է զբոսնել և դա իր հիմնական զբաղմունքն է` մանգանների վրա աշխատելուց բացի։ Մանգայի որոշ նկարիչներ միաժամանակ նկարում են երկու մանգա, որոնք սովորաբար հրապարակվում են շաբաթական, իսկ մյուսը` ամսական ամսագրում։
Մանգայի որոշ նկարիչներ միավորվում են ստուդիաներում (օրինակ՝ CLAMP ստուդիայում)։


== Ստուգաբանություն ==
Մանգակա բառը կազմված է մանգայի հիերոգլիֆներից (ճապ.՝ 漫画) և հարգալից -ka (ճապ.՝ 家) վերջածանցից, որը բառացիորեն նշանակում է «տուն» և օգտագործվում է որևէբոլորտի մասնագետի համար։


== Ծանոթագրություններ ==


== Գրականություն ==
Хелен Маккарти. 500 Manga Heroes and Villains. — Barron's Educational Series, 2006. — 352 с. — ISBN 978-0764132018
Борис Иванов Введение в японскую анимацию. — 2-е изд. — М.: Фонд развития кинематографии; РОФ «Эйзенштейновский центр исследований кинокультуры», 2002. — 336 с. — ISBN 5-901631-01-3
Դմիտրի Ալխազով

Դմիտրի Գեորգիի Ալխազով (փետրվարի 17 (մարտի 2), 1909, Սանկտ Պետերբուրգ, Ռուսական կայսրություն - հունիսի 30, 1982(1982-06-30), Լենինգրադ, ՌԽՖՍՀ, ԽՍՀՄ), խորհրդահայ գիտնական արագացուցիչների ֆիզիկայի և տեխնոլոգիայի բնագավառում, ֆիզիկոս։ Ֆիզիկա-մաթեմատիկական գիտությունների դոկտոր (1959): Լենինգրադի միջուկային ֆիզիկայի ինստիտուտի սինքրոցիկլիկտրոնի հիմնադիրներից մեկը։


== Կենսագրություն ==
Դմիտրի Ալխազովը ծնվել է 1909 թվականի փետրվարի 4-ին, Սանկտ Պետերբուրգում, վրաց ազնվականությունը ստացած հայկական ընտանիքում։ Հոր պապը՝ Յակով Կայխոսրովիչ Ալխազովը, եղել է գեներալ, մայրական պապը Իվան Գլազունով է։ 1928 թվականին ավարտել է Լենինգրադի թիվ 13 միջնակարգ դպրոցը։ Աշխատել է որպես բանվոր, ապա՝ որպես կապի բարձրագույն դպրոցի լաբորանտ։ 1930 թվականին ընդունվել է Ռադիևի պետական ինստիտուտի ֆիզիկայի ֆակուլտետ՝ որպես գիտական և տեխնիկական աշխատող։ 1941 թվականին եղել է ցիկլոտրոնի լաբորատորիայի ղեկավարի տեղակալ և գիտական ղեկավար։ 1942 թվականին Ալխազովը նշանակվել է ԽՍՀՄ ԳԱ ֆիզիկոտեխնիկական ինստիտուտի թիվ 4 լաբորատորիայում հատուկ առարկաների վրա աշխատելու համար, որտեղ աշխատել է մինչև 1944 թվականը։ 1944 թվականին պաշտպանել է թեզը՝ «Փայլուն արտանետումների օգտագործումը որպես ցիկլոտրոնում իոնների աղբյուր»։ 1945 թվականին եղել է ԽՍՀՄ ԳԱ ֆիզիկոտեխնիկական ինստիտուտի հատուկ շինարարության գիտական ղեկավար, ատոմային ծրագրի մասնակից։ Վերահսկել է PhTI ցիկլոտրոնի ներդրումը։ Նա միջուկային հետազոտություններ է անցկացրել իր լաբորատորիաներում։ Այս շարքի աշխատանքների համար նրան շնորհվել է ԽՍՀՄ 1968 թվականի Պետական մրցանակ (որպես թիմի կազմում)։ Ալխազովը եղել է Լենինգրադի միջուկային ֆիզիկայի ինստիտուտի «Գատչինա» պրոտոնի սինխրոցիկլոտրոնի շինարարության վերահսկողը (1970):
Աշխատանքները վերաբերում են իոնային արագացուցիչների ֆիզիկային և տեխնիկային, միջուկային ֆիզիկային։ Ալխազովի ղեկավարությամբ ստեղծվել է ԽՍՀՄ խոշորագույն ցիկլոտրոններից մեկը, ինչպես նաև ֆիզատրոնային տեղակայանք, որով հետազոտվել են արագացման ֆիզատրոնային ռեժիմի առանձնահատկությունները։ Ուսումնասիրել է միջուկների կուլոնային գրգռումը՝ էապես կատարելագործելով փորձի տեխնիկական և իբրև ռմբարկող մասնիկներ օգտագործելով արագացված ծանր իոններ։


== Մահ ==
Դմիտրի Ալխազովը մահացել է 1982 թվականի հունիսի 30-ին, Լենինգրադում։


== Ընտանիք ==
Հայր` Գեորգի Ալխազով
Կին` Գրեբենշչիկովա Վերա Իլյինիչնա (1908-1985)։
Որդի` Գեորգի Դմիտրիևիչ Ալխազով, ռուս միջուկային ֆիզիկոս, ֆիզիկական և մաթեմատիկական գիտությունների դոկտոր, պրոֆեսոր։


== Պարգևներ ==
«Պատվո նշան» շքանշան (1947)։
ԽՍՀՄ Պետական մրցանակ (1968)։


== Ծանոթագրություններ ==


== Աղբյուրներ ==
"Грузинский генералитет. (1699 - 1921г.г.) Киев 2001 г.; "Руководители Санкт-Петербурга" Изд. Дом "Нева", "Олма-Пресс" - Москва 2003 г.; газета "Санкт-Петербургские ведомости" № 16 за 22 апреля 2000 г.
Պրասլեն

Պրասլեն (ֆր.՝ Praslin), կղզի Սեյշելյան կղզեխմբում։ Գտնվում է Հնդկական օվկիանոսում և մտում է Սեյշելյան կղզիների հանրապետության մեջ։


== Աշխարհագրություն ==
Պրասլենը համարվում է կղզեխմբի ամենախոշոր կղզիներից մեկը, որը գտնվում է 36 կմ հեռավորության վրա Մաե կղզուց։ Ընդհանուր տարածքը կազմում է 38 կմ²։
Պրասլենը չնայած Մաե կղզու հետ ունեցած բազմաթիվ ընդհանրությունների, ունի առանձնահատուկ լեռնային լանդշաֆտ։ Գլխավոր առանձնահատկություններից մեկը անձրևային անտառների առատությունն է։
Կղզու գլխավոր բնական հարստությունը համարվում է սեյշելյան արմավենին, որի պտուղները տարբերվում են ոչ միայն իրենց մեծ չափսերով, այլ նաև անսովոր ձևերով։ Այս պտղի արտահանումը պետությանը բերում է մեծ շահույթ։
Սեյշելյան կղզիները սահմանափակում է մտցրել կղզուց սեյշելյան արմավենու արտահանելու համար։

		
		


== Ծանոթագրություններ ==
Դասային թատրոն

Դասային թատրոն (չեխ․՝ Stavovské divadlo, գերմ.՝ Ständetheater), թատրոն Պրահայում, 1948 թվականից Ազգային թատրոնի բեմերից մեկն է։
Մինչև 1798 թվականը հայտնի էր որպես կոմս Նոստիցի թատրոն։ Շենքը կառուցվել է 1783 թվականին կլասիցիստական ոճով՝ կոմս Ֆրանց Անտոն Նոստից-Ռինեկի հանձնարարությամբ։ Գլխավոր մուտքի նշանաբանն էր՝ Patriae et Musis (Հայրենիքին և Մուսաներին)։ Շինությունը գտնվում էր Մրգերի շուկայի հրապարակում (չեխ․՝ Ovocný trh)` Պրահայի Հին Քաղաքում։
Առաջինն այստեղ բեմադրվել է Լեսսինգի «Էմիլիա Գալոտտի» պիեսը։ Դրամաները հիմնականում բեմադրվում էին գերմաներեն, օպերաները՝ իտալերեն, սակայն 1785 թվականից սկսել են չեխերեն առաջին բեմադրությունները, որոնք 1810 թվականից դարձել են շաբաթական։
Թատրոնն ավելի շատ հայտնի է որպես վայր, որտեղ առաջին անգամ բեմադրվել են Մոցարտի «Դոն Ժուան» (1787) և «Տիտոսի ողորմածությունը» (1791) օպերաները։ Բեմադրությունների դիրիժորությունն արել է անձամբ հեղինակը. սա միակ թատրոնն է այն թատրոններից, որտեղ ելույթ է ունեցել Մոցարտը և որը պահպանվել է իր սկզբնական տեսքով։ Թատրոնի բեմում տեղի ունեցած պրեմիերաների շարքում է նաև Լուի Շպորի «Ֆաուստ» օպերան (Կարլ Մարիա ֆոն Վեբերի ղեկավարությամբ)։
1798 թվականին թատրոնը գնվել է Չեխիայի Թագավորության կողմից և ստացել Թագավորական Դասային թատրոն անվանումը։ XIX դարի առաջին կեսին թատրոնի համար պիեսներ էին գրում սլավոնական դրամատուրգները (չեխ Ժոզեֆ Կաետան Տիլ և սլովակ Յան Կոլլար)։ Այստեղ առաջին անգամ բեմադրվել է Ֆրանտիշկա Շկրոուպի չեխական օպերան (1826) և առաջին անգամ հնչել է Չեխիայի հիմնը՝ «Որտե՞ղ է իմ տունը» (1834)։ 1848-1849 թվականների հեղափոխության ձախողումից հետո չեխական բեմը անկում է ապրել։ 1862 թվականին թատրոնը վերանվանվել է Գերմանիայի Թագավորական գավառական թատրոնի (գերմ.՝ Königlich Deutsches Landestheater), այստեղ բեմադրվում էին բացառապես գերմանական ռեպերտուարներ։ Չեխական բեմի վերածնունդը (1880) տեղի է ունեցել Ազգային թատրոնում։
Գերմանական գավառական թատրոնում դիրիժորություն էին անում Կարլ Մարիա ֆոն Վեբերը, Անտոն Ռուբինշտեյնը և Գուստավ Մալերը, հանդես են եկել Անժելիկա Կատալանին և Նիկոլո Պագանինին։
1920 թվականին թատրոնը վերադարձրել է նախկին անվանումը (Դասային թատրոն) և չեխական ռեպերտուարը, ինչպես նաև միավորվել է Ազգային թատրոնի հետ։ 1948-1990 թվականներին կրում էր Ի. Տիլի անունը, բայց հետագայում կրկին վերանվանվել է Դասայինի։
Մեր ժամանակներում թատրոնի ռեպերտուարի բնութագրական մասը հանդիսանում են Մոցարտի ստեղծագործությունները։ Այստեղ են նկարահանվել Միլոշ Ֆորմանի «Ամադեուս» ֆիլմի Պրահայի տեսարանները։ Բացի այդ, թատրոնում բեմադրվում են բազմաթիվ դրամատիկական ներկայացումներ՝ ինչպես ըստ չեխական հեղինակների, այնպես էլ թարգմանված պիեսների։


== Ծանոթագրություններ ==


== Արտաքին հղումներ ==
Official website
TACE – entry in TACE database
Մարքիզ

Մարքիզ (ֆր.՝ marquis, անգլ.՝ marquess, իտալերեն՝ marchese, նոր լատ. marchisus կամ marchio, գերմ.՝ Markgraf-ից), արևմտաեվրոպական ազնվական տիտղոս։
Հիերարխիայի համաձայն գտնվում էր հերցոգական և կոմսական տիտղոսների միջև։
Անգլիայում մարքիզ տիտղոսը տրվում է հերցոգի ավագ որդուն։


== Մարքիզների թագերը ==

		
		


== Տես նաև ==
Մարկգրաֆ
Սուտիսկի (գյուղ, Գլուխովի շրջան)

Սուտիսկի (ուկրաիներեն՝ Сутиски), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Սուտիսկի գյուղում բնակվում էր 111 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նյամգա

Նյամգա (ռուս.՝ Нямга), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Փոքր Պատոկ գետի ձախ ափին՝ 65 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000062477
Կոդը ըստ հիդրոլոգիական հետազոտության (ՌԴ) — 103006247
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կովալևկա (գյուղ, Կրասնոկուտի շրջան)

Անվան այլ կիրառումների համար տե՛ս՝ ԿովալևկաԿովալևկա (ուկրաիներեն՝ Ковалівка), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1911 թվականին։
2001 թվականի տվյալներով Կովալևկա գյուղում բնակվում էր 189 մարդ։ Բնակավայրը զբաղեցնում է 3687 կմ² տարածք։ Բնակչության խտությունը կազմում էր 51,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սյապսյա

Սյապսյա (ռուս.՝ Сяпся), գետ Ռուսաստանում, հոսում է Պրյաժինսկի շրջանում և Կարելական ինքնավար հանրապետությունում։ Թափվում է Վագատոզերո լիճ։ Գետի երկարությունը 36 կմ է, ավազանի տարածքը 1810 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Շույա, գետի ենթաավազանը՝ Սվիր (այդ թվում գետի ավազանում Օնեժի լիճ)։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100112102000014455
Հիդրոլոգիական ուսումնասիրությունների կոդը - 102001445
Ավազանի կոդը - 01.04.01.001
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Խաղացանկ

Խաղացանկ, ռեպերտուար (ֆր.՝ repertoire, ուշ լատ. repertorium - ցանկ, ցուցակ), դրամատիկական, երաժշտական և այլ երկերի ամբողջությունը, որ խաղացվում կամ կատարվում է թատրոնում, ինչպես և դերասանի խաղացած կամ խաղացվելիք դերերի շրջանակը։ Խաղացանկը տարբերակում են ըստ թատրոնների (օրինակ՝ օպերային, էստրադային), ոճերի, ժանրերի (ռոմանտիկական, ողբերգական), կան նաև «դասական խաղացանկ», «ժամանակակից խաղացանկ» հասկացությունները։ Խաղացանկն արտահայտում է թատրոնի գաղափարական և գեղարվեստական դիրքորոշումը։

Խաղացանկ է կոչվում նաև մարզական խաղերի ցանկը որոշ ժամանակահատվածի համար։
Keep Yourself Alive

«Keep Yourself Alive» (հայերեն՝ Մնա կենդանի), անգլիական Քուին ռոք–խմբի առաջին երգն է «Queen» ալբոմից։
Երգի հեղինակն է խմբի կիթառահար Բրայան Մեյը։ Երգը գրելու ժամանակ Քուինը վերջնականապես ձևավորված չէր, քանի որ խմբին դեռ չէր միացել Ջոն Դիկոնը։ Երգը սինգլի տեսքով թողարկվել է նույն ալբոմի «Son And Daughter» երգի հետ միասին։
Երգը գրված է Հարդ ռոք ենթաժանրում, տևողությունն է 3 րոպե 45 վայրկյան։


== Արտաքին հղումներ ==
պաշտոնական էջը ՅուԹյուբում
խոսքերը Queen-ի պաշտոնական կայքում
"Keep Yourself Alive" Queenpedia կայքում
Պալացո Սան Ջերվազիո

Պալացո Սան Ջերվազիո (իտալերեն՝ Palazzo San Gervasio), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 5188 մարդ, բնակչության խտությունը կազմում է 84 մարդ/կմ²։ Զբաղեցնում է 62 կմ² տարածք։ Փոստային ինդեքսն է՝ 85026։ Հեռախոսային կոդը՝ 0972։


== Ծանոթագրություններ ==
Ուստ-Կանի շրջան

Ուստ-Կանի շրջան (ռուս.՝ Усть-Канский район, հարավային ալթայերեն՝ Кан-Оозы аймак), մունիցիպալ շրջան Ռուսաստանի Դաշնության Ալթայի հանրապետությունում։
Ստեղծվել է 1924 թվականին։ Վարչական կենտրոնը՝ Ուստ-Կան։


== Աշխարհագրություն ==
Շրջանի տարածքի մակերեսը կազմում է 6244 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 15128 մարդ։ Բնակչության խտությունը կազմում էր 2,42 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բելառուսը Նոր ալիք երգի մրցույթում

Բելառուսը Նոր Ալիք երգի մրցույթին մասնակցում է 2005 թվականից։ Առաջին անգամ Բելառուսը այս մրցույթում ներկայացրել է Ալեքսեյ Խլեստովը։


== Մասնակցություններ ==


== Արտաքին հղումներ ==
Մրցույթի պաշտոնական կայքը
Բարատի

Բարատի (ռուս.՝ Бараты), գյուղ Ռուսաստանի Բուրյաթիա հանրապետության Սելենգինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Only Human

Only Human (հայերեն՝ Միմիայն մարդ), ամերիկյան Jonas Brothers խմբի երգը՝ ձայնագրված Happiness Begins ալբոմում։ Թողարկվել է 2019 թվականի հուլիսի 2-ին որպես ալբոմի երրորդ սինգլ։ Երգը գրել են խմբի անդամները և պրոդյուսեր Shellback-ը։


== Քննադատական արձագանք ==
Pitchfork ամսագրի խմբագիր Օլիվիա Հորնը դրական է արձագանքել երգին, նշելով որ «ռեգիի բիթերը [...] զարմանալիորեն լավ են աշխատում»։ Consequence of Sound ամսագրի խմբագիր Քրիստոֆեր Թիզենը հակաքննադատել է ստեղծագործության լիրիկան և գրել է, որ. «երգի սետղծած կատարման անկեղծությունը և խոր հավատարմությունը» ողողել են նրան։ Մայք Նիեդը՝ Idolator կայքից բնութագրել է երգը որպես «ես մեկ գանգսթեր» և կարծում է, որ երգը կդառնա «ամռան երգ»։


== Կենդանի կատարումներ ==
2019 թվականի հունիսի 13-ին Jonas Brothers-ը կատարել է երգը The Tonight Show Starring Jimmy Fallon շոուի ժամանակ։ Երգը ևս մեկ անգամ կատարել են 2019 թվականի հուլիսի 18-ին Late Night with Seth Meyers շոուի ժամանակ։ Երգը կենդանի կատարմամբ ևս մեկ անգամ կատարել են 2019 թվականի հոկտեմբերի 8-ին The Ellen Show-ի ժամանակ։


== Երաժշտական տեսահոլովակ ==
80-ականների ոճով պաշտոնական տեսահոլովակի ռեժիսորը եղել է Էնթոնի Մանդլերը, իսկ թողարկումը կայացել է 2019 թվականի օգոստոսի 13-ին։ Տեսահոլովակում նկարահանվել են Ջոնաս եղբայրները (Նիք, Ջոյ և Քևին Ջոնասները), նաև մասնակցություն է ունեցել պրոֆեսիոնալ պարող Դեքլան ՄաքԴոնաքը։


== Անձնակազմ ==
Ըստ Tidal ամսագրի տվյալների՝


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
Audio ՅուԹյուբում
Animals (այլ կիրառումներ)

Animals, կարող է վերաբերել՝

Animals - ամերիկյան Maroon 5 փոփ ռոք խմբի երգը
Animals - բրիտանական Փինք Ֆլոյդ խմբի տասներորդ ստուդիական ալբոմը
Քաջարանի պղինձ-մոլիբդենային հանքավայր

Քաջարանի պղինձ-մոլիբդենային հանքավայր, հանքավայր ՀՀ Սյունիքի մարզում՝ Ողջի գետի վերին ավազանում։ Հետազոտվել է 1931 թվականից (1936-1945 թվականներին՝ մանրամասն), շահագործվել 1945 թվականից։ Արդյունաբերական նշանակության հանքայնացումը երակիկացանավոր է՝ տեղադրված ջրաջերմային փոխակերպված մոնցոնիտների մեջ՝ դրանց հատող գրանոդիորիտ-պորփյուրային դայքերի երկայնքով։ Հանքանյութն առաջացել է երկարատև ժամանակամիջոցում՝ ջերմաստիճանի աստիճանական անկման պայմաններում՝ հանքայնացման մի քանի փուլերով, և կազմված է հիմնականում մոլիբդենիտ, խալկոպիրիտ, մագնետիտ, պիրիտ միներալներից։ Պարունակում է նաև թանկարժեք ուղեկից տարրեր՝ ոսկի, արծաթ, ռենիում, սելեն, բիսմութ և այլն։ Տարածված են նաև մոլիբդեն ու պղինձ պարունակող արդյունաբերական նշանակության 0, 1-0, 5-ից մինչև 5 մ հաստության քվարցի երակներ։ Հանքանյութը հարստացվում է Զանգեզուրի պղնձամոլիբդենային կոմբինատում, մոլիբդենը կորզվում է Երևանի Մաքուր երկաթ գործարանում։
Մոնցոնիտների և պորֆիրիտների միջև տեղադրված է կոնտակտային եղջրաքարերի լայն գոտին։ Հանքավայրի հիմնական հանքավերահսկող ստրուկտուրան Դեբաքլուի խզվածքն է։ Այն արտահայտված է հզոր (100 մ) բեկորատված զոնայով և ձգվում է մոնցոնիտների ու պորֆիրանման գրանիտների կոնտակտով։ Հանքայնացումը տեղաբաշխված է մոնցոնիտներում։ Հանքավայրի երկրաբանակն կառուցվածքում առկա են և կարևոր նշանակություն ունեն նաև գրանոդիորիտ–պորֆիրային, դիորիտ–պորֆիրային դայքաները, կերսանտիտները, օդինիտները և սպեսարտիտները։ Հանքայնացումն արտահայտված է երեք մորֆոլոգիական տիպերով՝ շտոկվերկային, երակային և ցանային։ Հանքավայրում սահմանված է 10 միներալային ասոցիացիա, որոնցից արդյունավետ են քվարցմոլիբդենայինը, քվարցմոլիբդեն–խալկոպիրիտայինը և քվաբցխալկոպիրիտայինը։ Հիմնական հանքային միներալներն են՝ մոլիբդենիտը, խալկոպիրիտը, մագնետիտը և պիրիտը։ Հանքավայրում պարզորոշ դրսևորված է օքսիդացման զոնան, որը ներկայացված է լիմոնիտով, գյոթիտով, մալաքիտով, ազուրիտով, կուպրիտով և բնածին պղնձով, իսկ մոլիբդենի միներալներից՝ պովելլիտով և ֆեռոմոլիբդիտով։ Հանքավայրից ստանում են մոլիբդենի և պղնձի հարստանյութ։ Հանքանյութերում հանդիպում են նաև հազվագյուտ, ցրված և ազնիվ տարրեր՝ ռենիում, սելեն, տելուր, բիսմուտ, ոսկի, արծաթ։ Քաջարանի պղնձամոլիբդենային հանքավայրը դասվում է միջին խորություններում ձևավորված բարձր–միջին ջերմաստիճանային հիդրոթերմալ տիպին։
Լիսանլի

Լիսանլի, գյուղ Արևմտյան Հայաստանում, Սեբաստիայի վիլայեթի Թոնուսի գավառակում։


== Պատմություն ==
Հայերի մեծ մասը կոտորվեց, իսկ մնացածը բռնությամբ տեղահանվեց 1915 թվականի Մեծ եղեռնի ժամանակ։


== Բնակչություն ==
1914 թվականին ուներ 217 տուն՝ 1450 հայ և 30 տուն թուրք բնակիչ։


== Պատմամշակութային կառույցներ ==
Լիսանլին ուներ 1856 թվականին կառուցված փայտաշեն եկեղեցի։


== Կրթություն ==
Գյուղում գործում էր հայկական ուսումնարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կուլիկովո (գյուղ, Ուսմանսկի շրջան)

Անվան այլ կիրառումների համար տե՛ս՝ ԿուլիկովոԿուլիկովո (ռուս.՝ Куликово), գյուղ Ռուսաստանի Լիպեցկի մարզի Ուսմանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոտու Սոարիս

Սոտու Սոարիս (պորտ.՝ Souto Soares), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Բաիա մարզում։ Մտնում է Կրուզեյրու դու Ժերեմոաբու գավառի կազմի մեջ։ Բնակչությունը կազմում է 12 198 մարդ՝ 2006 թվականի տվյալներով։ Գրավում է 1 095,850 կմ2 տարածք։ Բնակչության խտությունը՝ 11,1 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 22.886.611,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.709,10 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,604 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Կուսի լե Շատո Օֆրիկ (կանտոն)

Կուսի լե Շատո Օֆրիկ (ֆր.՝ Coucy-le-Château-Auffrique), Ֆրանսիայի կանտոն է, գտնվում է Պիկարդիա շրջանում։ Էնա դեպարտամենտի կանտոնն է։ Մտնում է Լան օկրուգի մեջ։ Համաձայն 2006 թվականի մարդահամարի կանտոնի բնակչությունը 11555 մարդ էր։Կանտոնի համարը 211 է։ Կուսի լե Շատո Օֆրիկ կանտոնում կա 29 կոմունա, որոնցից ամենամեծը Կուսի լե Շատո Օֆրիկ կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Հարսենք (այլ կիրառումներ)

Հարսենք, կարող է վերաբերել՝

Հարսենք - գյուղ Արևմտյան Հայաստանում, Բիթլիսի վիլայեթի Բիթլիսի գավառում
Հարսենք - գյուղ Արևմտյան Հայաստանում, Խարբերդի վիլայեթի Խարբերդի գավառում
Բլավ Կալեսի

Բլավ Կալեսի, լեռնագագաթ Ադրբեջանի Օրդուբադի շրջանում, Բղև գյուղից մի քանի կիլոմետր արևմուտք, Զանգեզուրի լեռնաշղթայի հարավային հատվածում։


== Ծանոթագրություններ ==
Յարեմովկա (այլ կիրառումներ)

Յարեմովկա, կարող է վերաբերել՝

Յարեմովկա - գյուղ, Ուկրաինայի Խարկովի մարզի Իզյումի շրջանում
Յարեմովկա - գյուղ, Ուկրաինայի Կիրովոգրադի մարզի Սվետլովոդսկի շրջանում
Կուրֆյուրստ

Կուրֆյուրստ (գերմ.՝ Kurfürst, բառացի՝ ընտրող-իշխան), Սրբազան Հռոմեական կայսրությունում իշխաններ, որոնք 13-րդ դարից սկսած իրավունք ունեին ընտրելու թագավորին (կայսրին)։ Կուրֆյուրստի իրավունքներն ու առանձնաշնորհումներն իրավականորեն ձևակերպվել են Կառլոս IV-ի 1356 թվականի Ոսկե բուլլայով։ Կայսրության վերացմամբ (1806) դադարեց Կուրֆյուրստի կոլեգիայի գոյությունը։ Ձևականորեն կուրֆյուրստ տիտղոսը պահպանեցին Հեսեն Կասսելի տիրակալները (մինչև 1866)։
Պիենժունգի յոկի

Պիենժունգի յոկի (ռուս.՝ Пиенжунги-йоки), գետ Ռուսաստանում, հոսում է Կարելական ինքնավար հանրապետությունում։ Թափվում է Վերին Կույտո պրոտոկա Ելմանե։ Գետի երկարությունը 20 կմ է, ավազանի տարածքը 123 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է մինչև Յուշկոզերսկի հիդրոհանգույցից, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000812102000002819
Հիդրոլոգիական ուսումնասիրությունների կոդը - 102000281
Ավազանի կոդը - 02.02.00.008
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ամբրոջո Լորենցետի

Ամբրոջո Լորենցետտի կամ Ամբրոջո Լաուրատի (իտալերեն՝ Ambrogio Lorenzetti, Ambruogio Laurati, 1290, Սիենա, Տոսկանա, Իտալիա - հունիսի 9, 1348(1348-06-09), Սիենա, Տոսկանա, Իտալիա), Վերածննդի դարաշրջանի իտալացի նկարիչ, կերպարվեստի սիենական դպրոցի ներկայացուցիչ։ Գործել է մոտավորապես 1317-ից 1348 թվականների միջակայքում։ Արվեստի պատմաբաններից շատերի կարծիքով՝ նրա լավագույն աշխատանքը համարվում է Սիենայի Palazzo Pubblico-ի Sala dei Nove-ում (Իննի սրահում կամ Խորհրդակցությունների սենյակում) նկարած Լավ և վատ կառավարման այլաբանություն (ալեգորիա) որմնանկարը։ Ամբրոջոն նկարիչ Պիետրո Լորենցետտիի կրտսեր եղբայրն է։


== Կենսագրություն ==
Ամբրոջո Լորենցետտին զգալի չափով ազդվել է բյուզանդական ու դասական արվեստներից և պատկերավորման իր յուրացրած ձևերն օգտագործելով՝ ստեղծել է նկարչական ինքնատիպ, անհատական ոճ։ Նրա գործերը բացառիկ յուրօրինակ են։ Ամբրոջոյի ապրած ժամանակներում արվեստում անհատականության դրսևորումը ոչ սովորական երևույթ էր, քանի որ արվեստը մեծ կախում ուներ պատվիրատուներից ու վերջիններիս ճաշակից։ Այդուհանդերձ, Լորենցետտին պրպտումներ է կատարել հեռանկարի, մարդկային մարմնի կառուցվածքի, դիմագծերի ուսումնասիրման և դրանց պատկերման նոր ձևերի բացահայտման ասպարեզում, ուսումնասիրել այդ բնագավառում դասական անցյալի վարպետների փորձը՝ իր ավանդը ներդնելով Վերածննդի գաղափարներն ու արտահայտչաձևերը զարգացնելու գործում։ Նրա աշխատանքներում ակնառու կերպով դրսևորվել է նորարարությունը, որ նկատել են իրեն հաջորդած նկարիչներն ու առաջ են տարել։ Ուսումնասիրողներից շատերի կարծիքով՝ Ամբրոջոյի աշխատանքներում, որոնց բնորոշ է նատուրալիստական շունչը, նկատելի է Սիմոնե Մարտինիի ազդեցությունը։ Փաստաթղթային վկայություններ կան, որ նա մինչև 1321 թվականը եղել է Ֆլորենցիայում, ուր կարող էր վերադարձած լինել նաև Սիենայում մի քանի տարի անցկացնելուց հետո։
Սիենացի վարպետի՝ մեզ հասած ամենավաղ ստեղծագործությունը 1319 թվականին ստեղծած «Տիրամայրը Մանկան հետ» նկարն է։ Նրա գլուխգործոցը՝ Վաղ Վերածննդի աշխարհիկ նկարչության լավագույն գործերից մեկը համարվող Լավ և վատ կառավարման այլաբանություն (ալեգորիա) որմնանկարը, ավել ուշ ժամանակներում է ստեղծվել։ Երեք պատի վրա պատկերված են տարբեր առաքինություններ այլաբանորեն մարմնավորող բազմաթիվ ֆիգուրներ՝ ստեղծելով մի ընդարձակ անսամբլ։ Դիմացի երկու պաննոներում արվեստագետը ստեղծել է քաղաքի ու գյուղի լավ և վատ կառավարման համայնապատկերներ, որոնք կարող են համարվել միջնադարյան բնակավայրերի առօրյայի նկարեն հանրագիտարաններ։ Ի դեպ, վատ կառավարմանը նվիրված հատվածում առաջին անգամ պատկերված է ավազային ժամացույց։
Ամբրոջո Լորենցետին, ինչպես և իր եղբայր Պիետրոն, զոհ է գնացել 1348 թվականի ժանտախտի համաճարակին։ Ջորջո Վազարին նրա կենսագրությունն ընդգրկել է նշանավոր նկարիչների, քանդակագործների ու ճարտարապետների կյանքի ու գործի պատմություններն ամփոփող իր գրքում։


== Գրականություն ==


== Պատկերասրահ ==

		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Ambrogio Lorenzetti at Panopticon Virtual Art Gallery
Arch 343: Cities in History - Lecture 10: The Uses of Decorum - Lorenzetti's Good and Bad Government
«Աշխատանքները աշխարհի թանգարաններում»։ Artcyclopedia։ Վերցված է 2018-04-04 
Ջորջո Վազարին Ամբրոջո Լորենցետիի մասին
Նամ Ջու Հյուկ

Նամ Ջու Հյուկ (հանգըլ՝ 남주혁, հանջա՝ 南柱赫, փետրվարի 22, 1994(1994-02-22), Բուսան, Հարավային Կորեա), հարավկորեացի դերասան և մոդել։ Իր մոդելային կարիերան սկսել է SONGZIO Homme գարուն/ամառ 2014 հավաքածուում։
2014 թվականին Նամը որպես դերասան կատարեց իր դեբյուտը՝ նկարահանվելով «Ջրահարսը» (հանգըլ՝ 잉여공주) դորամայում, որից մեկ տարի անց ստանձնեց «Ով ես դու․ Դպրոց 2015» դորամայի երկու գլխավոր տղաների դերերից մեկը։


== Կարիերա ==
2013 թվականին Նամ Ջու Հյուկը հանդես եկավ որպես մոդել SONGZIO Homme-ի  գարուն-ամառ հավաքածուի համար։ 2014 թվականին հայտնվել է Akdong Musician դուետում, այնուհետև դեբյուտ է արել որպես դերասան «Ջրահարսը» ֆիլմում։
2015 թվականին նկարահանվել է «Ով ես դու․ Դպրոց 2015» դրամայում։
2016 թվական երկրորդական դերեր է խաղացել «Պանիրը թակարդում» և «Լուսնի սիրահարները։ Գորյոյի ալ կարմիր սրտերը» ֆիլմերում։ Այդ նույն տարում էլ գլխավոր դեր է խաղացել «Քիմ Բոք Ջու ծանրամարտի փերի» ֆիլմում։ 2017 թվականին խաղացել է «Գետի աստծո հարսնացուն» ռոմանտիկական ֆիլմում։
2018 թվականին նկարահանվել է «Անսի ամրոցը» պատմական ֆիլմում։
2018 թվականի հունվարին պարզ դարձավ որ Սյուզիի հետ նկարահանվում է «Արի և գրկիր ինձ» ֆիլմում։ Հեռուստասերիալի ցուցադրումը լինելու էր մայիսին։ Փետրվարի 23-ին հայտնի դարձավ, որ դերասանները հրաժարվել են նկարահանվել ֆիլմում։


== Սեփական կյանքը ==
2017 թվականի ապրիլի 24-ին Նամ Ջու Հյուկի կազմակերպությունը հայտարարել է, որ հանդիպում է դերասանուհի Լի Սոն Գյոնի հետ, որի հետ խաղացել է «Քիմ Բոք Ջու ծանրամարտի փերի» ֆիլմում։ 2017 թվականի օգոստոսի 18-ին պարզ է դարձել, որ նրանք բաժանվել են։


== Ֆիլմագրություն ==


=== Հեռուստատեսային սերիալներ ===
|2017|| Հզոր Դո Բոնգ Սուն KBS2


=== Տարբեր շոուներ ===


=== Տեսահոլովակներ ===


== Ծանոթագրություններ ==
Կեկեն-Վասիլևկա

Կեկեն-Վասիլևկա (ռուս.՝ Кекен-Васильевка, բաշկիրերեն՝ Кәкән-Васильевка), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 352 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թթուջուր (այլ կիրառումներ)

Թթուջուր անվանումը կարող է վերաբերել.

Թթուջուր (Արագածոտնի մարզ), գյուղ Հայաստանի Արագածոտնի մարզում
Թթուջուր (Գեղարքունիքի մարզ), գյուղ Հայաստանի Գեղարքունիքի մարզում։
Թթուջուր (գետ), գետ Հայաստանի Արագածոտնի մարզում։
(9080) Տակայանագի

(9080) Տակայանագի (անգլ.՝ Takayanagi), աստերոիդ աստերոիդների հիմնական գոտում։ Հայտնաբերվել է 1994 թվականի հոկտեմբերի 2-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 3,137697 ա. մ., առավելագույնը մոտենում է 2,7579 ա. մ. հեռավորության վրա և հեռանում 3,5175 ա. մ.։ Արեգակի շուրջ մեկ ամբողջական պտույտ է կատարում 2030,09 երկրային օրվա ընթացքում, իր ուղեծրով շարժվելով միջինում 0,177332 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9080) Տակայանագի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իոսիպովկա (գյուղ, Վրադիևկայի շրջան)

Անվան այլ կիրառումների համար տե՛ս՝ ԻոսիպովկաԻոսիպովկա (ուկրաիներեն՝ Йосипівка), գյուղ Ուկրաինայի Նիկոլաևի մարզի Վրադիևկայի շրջանում։ Բնակավայրը նախկինում նաև անվանվել է Յուզեֆգրադ, Ելենսկ։ Հիմնադրվել է 1795 թվականին։
2001 թվականի տվյալներով Իոսիպովկա գյուղում բնակվում էր 186 մարդ։ Բնակավայրը զբաղեցնում է 1,3 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆավորիտուհին (ֆիլմ, 2018)

«Ֆավորիտուհին» (անգլ.՝ The Favourite), ռեժիսոր Յորղոս Լանտիմոսի պատմական ֆիլմը, նկարահանված Դեբորա Դևիսի և Թոնի Մակնամարի սցենարի հիման վրա: Գլխավոր դերերը կատարել են Օլիվիա Քոլմանը, Էմմա Սթոունը, Ռեյչել Ուայզը: Ֆիլմի միջազգային առաջնախաղը կայացել է 2018 թվականի օգոստոսի 30-ին, Վենետիկի 75-րդ ամենամյա կինոփառատոնի ժամանակ: ԱՄՆ-ում վարձույթի է հանվել 2018 թվականի նոյեմբերի 23-ին: Ռուսաստանում ֆիլմի պրեմիերան նախատեսված է 2019 թվականի հունվարի 31-ին: 2019 թվականի հունվարի 21-ին ֆիլմը նոմինացվել է Օսկարի` 10 կատեգորիաներում, այդ թվում` «Լավագույն ֆիլմ» և «Լավագույն օրիգինալ սցենար» անվանակարգերում:


== Սյուժե ==
Ֆիլմը պատմում է անգլիական գահին Ստյուարտների վերջին միապետ` Աննա թագուհու կառավարման ժամանակ կատարվող քաղաքական բանսարկությունների մասին:
Պատմությունը կներառի 17-րդ դարի վերջի և 18-րդ դարի առաջին տարիների մեջ ընկած ժամանակաշրջանը, երբ 1702 թվականին Աննան գահ կբարձրանա: Դե ֆակտո երկիրը խելագար թագուհի Աննայի փոխարեն ղեկավարում է Սառա Չերչիլը:
Բայց այստեղ է գալիս նոր սպասուհի, Սառայի զարմուհին` Աբիգեյլը, որը շուտով ներգրավվում է պալատական բանսարկությունների մեջ և ցանկանում է արագորեն գրավել Սառայի տեղը:


== Դերասանական կազմ ==
Օլիվիա Քոլման — Աննա, Մեծ Բրիտանիայի թագուհին
Էմմա Սթոուն — Աբիգեյլ Հիլլ
Ռեյչլ Վայս — Սառա Չերչիլ, Մալբորոյի դքսուհին
Նիկոլաս Հոլտ — Ռոբերտ Հարլի, Օքսֆորդի է կոմսը
Էլվին Ջո — ՍեմյուելՄեշեմ
Մարկ Գեթիս— Ջոն Չերչիլ, Մալբորոյի 1-ին դուքսը
Ջեյմս Սմիթ — Սիդնի Գոդոլֆին, Գոդոլֆինի 1-ին կոմսը
Ջոննի Ռեյնսֆորդ — Մեյ


== Ստեղծում ==
2015 թվականի սեպտեմբեին հայտարարվել էր, թր Էմմա Սթոունը, Օլիվիա Քոլմանը և Քեյթ Ուինսլեթը կմասնակցեն Դեբորա Դևիսի և Թոնի Մակնամարի սցենարի հիաման վրա ստեղծված ռեժիսոր Յորղոս Լանտիմոսի ֆիլմում, այն դեպքում, երբ Սեսի Դեմպիսը, Էդ Գուենը և Լի Մագիդեյը հանդես կգան որպես պրոդյուսերներ: 2015 թվականի հոկտեմբերին Ռեյչլ Վայսը միացավ խմբին՝ փոխարինելով Ուինսլեթին, իսկ 2017 թվականի փետրվարին հայտնի դարձավ, որ ֆիլմում խաղալու է Նիկոլաս Հոլտը: Նկարահանումները սկսվել են 2017 թվականի մարտին, Հելտֆիդ-հաուսում, Հարտֆորդշիրնում: Առաջին թիզեր-թրեյլերը հրապարակվել է 2018 թվականի հուլիսի 9-ին:


== Պարգևներ և նոմիանցիաներ ==
2018 թվականին ֆիլմը հաղթել է Բրիտանական անկախ կինոյի 13 անվանակարգերից 10-ում: 2018 թվականի դեկտեմբերին «Ֆավորիտուհին» ֆիլմը ընդգրկվել է Ամերիկայի կինոարվեստի ինստիտուտի հրապարակած 2018 թվականի 10 լավագույն ֆիլմերի ցանկում:


== Ծանոթագրություններ ==
(989) Շվասմանիա

(989) Շվասմանիա (անգլ.՝ Schwassmannia), աստերոիդ աստերոիդների հիմնական գոտում։ Հայտնաբերվել է 1922 թվականի նոյեմբերի 18-ին Առնոլդ Շվասմանի կողմից Բերգդորֆում։ Անվանումն ստացել է իր հայտնագործողի պատվին։
Միջին հեռավորությունը Արեգակից կազմում է 2,660382 ա. մ., առավելագույնը մոտենում է 1,9953 ա. մ. հեռավորության վրա և հեռանում 3,3255 ա. մ.։ Արեգակի շուրջ մեկ ամբողջական պտույտ է կատարում 1584,95 երկրային օրվա ընթացքում, իր ուղեծրով շարժվելով միջինում 0,227137 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(989) Շվասմանիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օսինովկա (գյուղ, Վելիժսկի շրջան)

Անվան այլ կիրառումների համար տե՛ս՝ ՕսինովկաՕսինովկա (ռուս.՝ Осиновка), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5155) Դենիսյուկ

(5155) Դենիսյուկ (անգլ.՝ Denisyuk), աստերոիդ աստերոիդների հիմնական գոտում։ Հայտնաբերվել է 1972 թվականի ապրիլի 18-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 3,11881 ա. մ., առավելագույնը մոտենում է 2,6975 ա. մ. հեռավորության վրա և հեռանում 3,5401 ա. մ.։ Արեգակի շուրջ մեկ ամբողջական պտույտ է կատարում 2011,79 երկրային օրվա ընթացքում, իր ուղեծրով շարժվելով միջինում 0,178945 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5155) Դենիսյուկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լիսինիու դի Ալմեյդա

Լիսինիու դի Ալմեյդա (պորտ.՝ Licínio de Almeida), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Գուանամբի գավառի կազմի մեջ։ Բնակչությունը կազմում է 11 080 մարդ՝ 2006 թվականի տվյալներով։ Գրավում է 785,417 կմ2 տարածք։ Բնակչության խտությունը՝ 14,1 մարդ/կմ²։
Քաղաքի տոնը նշվում է մայիսի 14-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 22.611.870,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.938,77 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,675 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
(5030) Գիլդենկեռնե

(5030) Գիլդենկեռնե (անգլ.՝ Gyldenkerne), աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 3-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 2,263677 ա. մ., առավելագույնը մոտենում է 2,0575 ա. մ. հեռավորության վրա և հեռանում 2,4698 ա. մ.։ Արեգակի շուրջ մեկ ամբողջական պտույտ է կատարում 1244 երկրային օրվա ընթացքում, իր ուղեծրով շարժվելով միջինում 0,289389 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,88° անկյուն։


== Անվանում ==
Աստերոիդն իր անվանումն ստացել է ի պատիվ Բրորֆելդեի աստղադիտարանի գլխավոր հիմնադիր և նախկին ղեկավար Կյել Գիլդենկեռնեի (դան․՝ Kjeld Gyldenkerne, 1919-1999)։ Գիլդենկեռնեն աշխատում էր գալակտիկաների դինամիկայի և կրկնակի աստղերի ուսումնասիրության ոլորտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5030) Գիլդենկեռնե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նեեմե (այլ կիրառումներ)

Նեեմե անունը կամ տերմինը կարող է վերաբերել հետևյալ հոդվածներին․

Նեեմե - գյուղ Էստոնիայի Յիելեհտմե շրջանի կազմում։
Նեեմե - գյուղ Էստոնիայի Կիհելկոննա շրջանի կազմում։
Ադրիանո Ալպագո-Նովելլո

Ադրիանո Ալպագո Նովելլո (իտալերեն՝ Adriano Alpago-Novello) (հուլիսի 20, 1932(1932-07-20), Բելունո, Վենետո, Իտալիա - հունիսի 4, 2005(2005-06-04), Բելունո, Վենետո, Իտալիա), իտալացի ճարտարապետ, արվեստաբան։ ՀՀ ԳԱԱ պատվավոր դոկտոր


== Կենսագրություն ==
Ծնվել է հուլիսի 20-ին, Բելլունոյում (Իտալիա)։ Բյուզանդական արվեստի պատմություն է դասավանդում Միլանի պոլիտեխնիկական ինստիտուտում, ուր 1968 թվականին հիմնել է Հայկական միջնադարյան ճարտարապետության ուսումնասիրության կենտրոն։


== Ստեղծագործություններ ==
1964 թվականին գրել է «Լե Մուզե» («Le Muse») արվեստի հանրագիտարանի «Հայկական ճարտարապետություն» հոդվածը, 1969 թվականին թարգմանել է Բ. Ֆլեչերի «ճարտարապետության պատմությունը համեմատական մեթոդով» գիրքը՝ ավելացնելով հայկական ճարտարապետությանը նվիրված էջեր։


== Աշխատանք ==
Գլխավորել է 1967 թվականին և 1969 թվականին Խորհրդային Հայաստան, իսկ 1970 թվականին՝ Վասպուրական, Անի, Կիլիկիա այցելած իտալական գիտարշավախմբերը։ 1968 թվականին Արմեն և Հակոբ Մանուկյան եղբայրների հետ հիմնել է «Հայ ճարտարապետության վավերագրեր» («Documenti de architettura Armena») մատենաշարը։
Միլանի հայ գաղութի աջակցությամբ կազմակերպել է «Հայկական ճարտարապետությունը 4-18 դարերում» ցուցահանդեսը, որ Իտալիայից բացի ցուցադրվել է նաև Ավստրիայում, Արգենտինայում, Բրազիլիայում, Ուրուգվայում, ԱՄՆ-ում, ԳՖՀ-ում, Շվեյցարիայում, Լիբանանում, Իրանում։ Ալպագո Նովելլոի անցյալի արվեստը դիտում է ոչ միայն իբրև պատմական երևույթ, այլև մեկնաբանում արդի արվեստի զարգացման տեսանկյունից։


== Հայերեն հրապարակումները ==
Սիրիայի հայկական ճարտարապետական կոթողները: «Գարուն», 1994, թիվ 2, էջ 61:
Ապագան հին սիրտ ունի: «Գարուն», 2000, թիվ 2, էջ 81:


== Ծանոթագրություններ ==


== Արտաքին հղումներ ==
ADRIANO ALPAGO-NOVELLO PASSED AWAY, by Azg daily, 2005 Archived 2011-07-16 at the Wayback Machine.
1323

1323 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1323 թվականն է, 
XIV դարի 23-րդ տարին։


== Դեպքեր ==


== Ծնունդներ ==


== Մահեր ==
Կորդինյանո

Կորդինյանո  (իտալերեն՝ Cordignano), քաղաք Իտալիայում։ Տեղակայված է Վենետո մարզի Տրևիզո գավառում։ Բնակչությունը կազմում է 6888 մարդ (2004), բնակչության խտություն՝ 245 մարդ/կմ²։ Զբաղեցնում է 26 կմ² մակերես։ Փոստային ինդեքս՝ 31016։ Հեռախոսային կոդ՝ 0438։


== Ծանոթագրություններ ==
German Economic Review

The German Economic Review (GER՝ Գերմանական տնտեսական մատյան), մասնագիտացված միջազգային տնտեսագիտական հանդես անգլերեն լեզվով։ Հրատարակվում է 2000 թվականից։
Ամսագիրը հրատարակում է ինչպես տեսական վերլուծություններ, այնպես էլ էմպիրիկ և փորձաքննական աշխատություններ։ Հոդվածները կարող են լինել միկրո և մակրոտնտեսագիտական, ինչպես նաև տնտեսական քաղաքականության, միջազգային տնտեսագիտության, ֆինանսների և գործարար վարչարարության մասին։
Հրատարակման պարբերականություն՝ տարին 4 համար։


== Ծանոթագրություններ ==


== Արտաքին հղումներ ==
Ամսագրի էջերը «Блэкуэлл» հրատարակողի կայքում Archived 2006-06-18 at the Wayback Machine.
Թանիր

Թանիր, գյուղ Արևմտյան Հայաստանում, Կիլիկիայի  Մարաշի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Իվանտեևսկի շրջան

Իվանտեևսկի շրջան (ռուս.՝ Ивантеевский муниципальный район), մունիցիպալ շրջան Ռուսաստանի Դաշնության Սարատովի մարզում։
Ստեղծվել է 1928 թվականին։ Վարչական կենտրոնը՝ Իվանտեևկա։


== Աշխարհագրություն ==
Շրջանի տարածքի մակերեսը կազմում է 2000 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 15184 մարդ։ Բնակչության խտությունը կազմում էր 7,59 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)